
SCOP si DOMENIU


Instructiunea descrie cerintele generale si etapele procesului de evaluare, inspectie si certificare in domeniul productiei ecologice efectuate de MRC.
Prezentele cerinte generale au ca scop sa ofere o informare operatorilor/organizatiilor interesate de schema de certificare aplicata de MRC pentru activitatile de inspectie si certificare in domeniul productiei ecologice, desfasurata in conformitate cu:
· Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și   etichetarea produselor ecologice și de abrogare a Regulamentului (CE) nr. 834/2007;
· Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1.069/2009, (CE) nr. 1.107/2009, (UE) nr. 1.151/2012, (UE) nr. 652/2014, (UE) 2016/429 și (UE) 2016/2.031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1.099/2009 ale Consiliului și a Directivelor 98/58/CE,1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE,96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului.
Domeniul de certificare include categoriile de produse, corelate cu una sau mai multe activități de producție, pregătire, distribuție/ introducere pe piață, depozitare, import și export, desfășurate de operatori, din domeniul de certificare definit la art. 35 alin (7) din Regulamentul (UE) nr 2018/848, după cum urmează:
a)  Plante și produse vegetale neprelucrate, inclusiv semințe și alte materiale de reproducere a plantelor;
b)  Animale și produse de origine animală neprelucrate;
d)  Produse agricole prelucrate, inclusiv produse de acvacultură, pentru utilizare ca alimente;
f)   Vin;
g) Alte produse enumerate în anexa 1 la Regulamentul (UE) 2018/848 sau necuprinse în categoriile anterioare:
g6) Ceară de albine.
Se respecta Ordinul MADR 312/2021 privind organizarea sistemului de control și certificare, de aprobare a organismelor de control și de supraveghere a activității acestora in agricultura ecologică.

CONDITII GENERALE
MRC este un organism de certificare produse, organizat in conformitate cu cerintele standardului SR EN ISO/CEI 17065 si care activeaza in spatiul european.
Prezentele Cerinte generale contin pe langa informatii de ordin general si cerinte specifice ale MRC pentru informarea solicitantilor cu privire la:
· obtinerea certificarii
· mentinerea certificarii
· extinderea sau renuntarea la certificare
Prezentele cerinte generale descriu modul în care MRC aplica schemele si procedurile de certificare specifice, si definesc relatiile dintre solicitantul si/sau titularul de certificare si MRC, pe tot parcursul proceselor de certificare si supraveghere ulterioara.
Conditiile de baza pentru obtinerea certificarii in domeniul productiei ecologice sunt ca solicitantul sa aplice regulile generale prevazute în Regulamentul (UE) nr.848/2018.
Atunci cand, in urma evaluarii, MRC constata conformitatea modului de desfasurare a activitatii unui solicitant cu Regulamentul (UE) nr.848/2018 emite certificatul de conformitate, avand in vedere perioadele de conversie impuse in regulament
MRC periodic, publica lista solicitantilor care au obtinut certificarea, precum si lista titularilor carora li s-a retras certificatul.
MRC pastreaza confidentialitatea asupra datelor in posesia carora a intrat in timpul evaluarii, oricare este rezultatul procesului de certificare.
MRC pastreaza confidentialitatea asupra solicitantilor care, in urma evaluarii, nu au obtinut certificarea.
Intreaga raspundere pentru activitatile proprii, precum si pentru documentele emise o poarta solicitantii care au obtinut certificarea. Acestia nu se pot folosi de certificatul obtinut de la MRC pentru a fi absolviti de raspundere.
Operatorul trebuie sa comunice in timp util la MRC orice schimbare a productiei, proceselor, gamei de produse sau a masurilor concrete specificate, precum si alte modificari privind dispozitiile de control initial sau privind datelor de contact (adresa, telefon, e-mail, etc).
Solicitantii de certificare au acces la serviciile MRC prin publicarea prezentelor reguli pe site-ul organismului si prin difuzarea acestora ca anexa la contractul de certificare.
MRC aplica tarifele in vigoare pentru activitatea de certificare în mod nediscriminatoriu si aceste tarife sunt conditionate exclusiv de activitatile desfasurate (tip productie, marimea culturii, numarul de animale), gradul de risc estimat precum si de complexitatea si volumul de activitati desfasurate în acest scop de catre MRC.
Pentru obtinerea si mentinerea certificarii solicitantii trebuie sa respecte intocmai regulile generale prezentate.
Deciziile de acordare sau nu, suspendare sau retragere, anulare a certificatului se iau de catre Comitetul de Certificare.
ETAPELE CERTIFICARII

Procesul de certificare se desfasoara in conformitate cu urmatoarele etape:
· Solicitarea certificarii
· Solicitarea de certificare se face prin fax, e-mail, telefon, scrisoare sau direct prin vizita la sediul MRC.
· Procurarea mapei de documente informative
· MRC pune la dispozitia solicitantului prezentele cerinte generale de certificare, formularul de comanda de certificare (cod F.MRC 4.1.01.4), chestionarul de evaluare preliminara (cod CE.ECO.MRC.OCS), precum si alte materiale informative in scopul obtinerii datelor necesare intocmirii ofertei de certificare.
· Elaborarea ofertei de certificare
· Solicitantul completeaza comanda de certificare si chestionarul de evaluare preliminara cu informatiile generale despre organizatie si despre activitatile pentru care solicita certificarea.
· Pe baza analizei comenzii de certificare si a chestionarul de evaluare preliminara, MRC decide daca procesul de certificare solicitat poate fi initiat, calculeaza costurile in baza Regulamentului si Listei de taxe si tarife si comunica solicitantului oferta de pret.
MRC mentine conditii nediscriminatorii fata de solicitantii de certificare eco.
Operatorii care sunt preluati/transferati de la alte organisme trebuie sa transmită cererea de reziliere a contractului cu vechiul OIC, sau in cazul in care unui organism i s-a retras aprobarea, notificarea MADR.
 De asemenea, se va cere de la vechiul OIC ultimul raport de inspectie, precum si documentele justificative eliberate operatorului in cauza. Daca documentele transmise sunt relevante, DC decide continuarea procesului de certificare de la statutul pe care operatorul il are in momentul preluarii si recunoasterea certificarilor emise anterior.
Inspectia operatorilor preluati se va face cat mai curand posibil (cu conditia respectării obligatiilor contractuale si punerea la dispozitie a documentelor relevante, care fac obiectul inspectiei).

Incheierea contractului
In cazul acceptarii ofertei de catre solicitant, MRC intocmeste contractul de certificare in baza comenzii de certificare şi a chestionarului de evaluare preliminară si il transmite solicitantului. In contract se face referire la toate etapele procesului de certificare si la drepturile si obligatiile operatorului si ale MRC.
Dupa analiza contractului de catre solicitant, eventualele obiectii sunt transmise MRC.
Procesul de certificare ca atare se initiaza numai dupa rezolvarea eventualelor obiectiuni, convenirea si semnarea de catre ambele parti a documentelor contractuale.
Dupa semnarea contractului operatorului i se aloca un cod de forma: RO-023-nr. contract/ anul intrarii in sistemul de control al MRC.
In cazul in care un operator solicita transferul contractului de certificare de pe persoana fizica pe persoana juridica, acesta va trimite o cerere organismului la care va anexa documentele justificative. Operatorul va avea acelasi cod de identificare.
Daca un operator doreste extinderea categoriei de certificare, va completa comanda de certificare cu categoria de certificare solicitata si va specifica produsele vizate. In cazul in care solicitarea se face dupa inspectia anuala, DC va desemna echipa de inspectie competenta pentru categoria solicitata si se va face o inspectie suplimentara.
Dupa semnarea contractului, operatorul trebuie sa isi inregistreze activitatea anual, la MADR- Ministerul Agriculturii si Dezvoltarii Rurale – Directiile Agricole Judetene (DAJ) si sa transmita la MRC Fisa de inregistrare. Numai după primirea fișei de înregistrare pentru anul in curs se planifică data inspecției anuale.
Directorul de certificare desemneaza echipa de inspectie pentru categoriile care trebuie evaluate.
Dupa caz, echipa de inspectie poate contine observatori. Prezenta observatorilor este convenita/ agreata intre MRC si client, prin acceptarea de catre operator a componentei echipei de inspectie. Observatorii care insotesc echipa de inspectie pe parcursul activitatilor de inspectie la operator, pot fi atat membri ai organizatiei clientului, consultanti, cat si personal al organismului de certificare, al organismului de acreditare, autoritati sau alte persoane a caror prezenta este justificata.
In echipa de inspectie pot fi inclusi si inspectori in formare.
Dupa primirea fisei de inregistrare la MADR si efectuarea inspectiei, in urma analizei dosarului operatorului si deciziei favorabile a Comitetului de Certificare, MRC poate elibera Certificatul de conformitate.
La solicitarea unui operator, certificat de catre un alt organism de certificare, MRC poate incheia un contract de certificare, cu respectarea prevederilor prezentei proceduri, mentinand conditiile in care s-a ajuns la momentul preluarii, cu conditia respectarii in continuare de catre operator a cerintelor Regulamentului 848/2018.

Transmiterea la MRC a documentatiei solicitate:
Solicitantul transmite la sediul MRC comanda cu declaratia de angajament a operatorului de a întreprinde operatiunile în conformitate cu dispozitiile Regulamentului (UE) nr. 848/2018 si ale altor regulamente aplicabile, semnată de operator, care cuprinde:
· o descriere a unitatii si/sau a localurilor si/sau a activitatilor desfasurate;
· numele si adresa operatorului;
· amplasamentul locatiilor si, dacă este cazul, parcelele (datele de înregistrare a terenului) pe care sunt întreprinse actiunile;
· natura operatiunilor si a produselor obtinute;
· masurile practice luate la nivelul unitatii si/sau al locatilor si/sau al activitatilor desfasurate care sa asigure respectarea regulilor de productie ecologica.
· măsurile de precautie întreprinse pentru a reduce riscul contaminării cu produse sau substante neautorizate si măsurile de curătenie care trebuie întreprinse în amplasamentele de stocare si in -lantul de productie al producătorului/procesatorului (dupa caz).
In cazul preluarii unui operator aflat, pana la semnarea contractului cu MRC, sub controlul altui organism de certificare, se vor transmite pe lângă documentele menționate mai sus și urmatoarele: inregistrarile doveditoare, referitoare la intrarea in sistemul de control (de ex.certificat, etc) din care sa rezulte organismul cu care a avut incheiat contract in perioada anterioara, stadiul privind conversia, suprafete, tipuri culturi, numar si tip animale, tipuri produse, copia ultimului raport de inspectie emis de organismul cu care a avut cotract, notificare privind retragerea din sistemul de agricultură ecologică al acelui organism, alte elemente necesare pt.identificarea obiectului contractului.
Directorul de certificare analizeaza documentatia primita de la solicitant dupa care decide acceptarea comenzii si ulterior se efectueaza inspectia la operator.
Efectuarea inspectiei
MRC stabileste Planul de inspectie productie eco (cod F.MRC.OCS 4.3.05.13) de comun acord cu solicitantul, in care va stabili data inspecţiei, dupa depunerea fisei de inregistrare anuale la DAJ. In cazuri speciale, la inregistrarea cererilor/incheierea contractului la sfarsitul anului, pentru operatorii intrati in primul an de conversie, inspectia poate fi amanata pana in primavara anului urmator.
MRC efectueaza o inspectie anuala, completa la toti operatorii si inspectii suplimentare anuntate sau neanuntate (in perioada de 12 luni de valabilitate a certificatului emis), prin sondaj la cel putin 10% din operatori, bazate pe evaluarea generală a riscului de nerespectare a regulilor de productie ecologică, luând în considerare cel putin rezultatele controalelor anterioare, cantitatea produselor în cauză si riscul de a schimba produsele..
Inspectia se desfasoara in conformitate cu regulamentele in vigoare care fac referire la agricultura ecologica.

In timpul inspectiei, operatorul trebuie sa coopereze cu inspectorul si sa prezinte toate informatiile solicitate de acesta.
In timpul inspectiei se pot preleva probe care vor fi analizate in cadrul acelor laboratoare cu care MRC are contract. Incercarile se efectueaza pe mostre prelevate de la cel putin 5% din numarul operatorilor inscrisi in sistemul de inspectie si control al MRC.
Se realizeaza 3 esantioane identice din care unul ramane la operator, unul este pastrat la MRC pana la sosirea rezultatelor de la laborator si instiintarea operatorului iar al treilea este transmis la un laborator acreditat, subcontractat de MRC.
Pentru nereguli sau încălcări ale prevederilor aplicabile in vigoare, comise de catre operator, inspectorul intocmeste rapoarte de neconformitate. 
Deasemena inspectorul propune sanctiuni pentru neconformitatile majore si aplica sanctiunile prevazute pentru neconformitatile minore, asa cum sunt definite in Ordinul MADR nr.312/2021.



Raportul de inspectie
Dupa finalizarea inspectiei, inspectorul redactează raportul de inspectie (cod.F.MRC.OCS 4.3.05.15) originalul pentru MRC si o copie pentru operator, contrasemnat de operator sau de reprezentantul acestuia.
Raportul de inspectie contine:
· numarul (care corespunde numarului contractului incheiat cu operatorul) si data emiterii raportului de inspectie;
· datele de identificare ale operatorului;
· categoriei productiei ecologice pentru care se solicita certificarea;
· verificarile efectuate functie de categoria de certificare inspectata;
· constatarile echipei de inspectie, inclusiv neregulile sau încălcările prevederilor aplicabile, constatate in timpul inspectiei;
· concluziile echipei de inspectie;
· propunerea echipei de inspectie privind certificarea;
· numele si semnaturile membrilor echipei de inspectie si a operatorului.
· acceptul operatorului referitor la raportul de inspectie, neconformitatile identificate si sanctiunile aplicate precum si referitor la prelevarea esantioanelor (dupa caz).
Un exemplar al Raportului de inspectie (copia) se preda operatorului.

Decizia de certificare
Directorul de certificare (sau persoana desemnata) evalueaza inregistrarile din dosarul de certificare, raportul de inspectie, rapoartele de incercari (in cazul in care s-au prelevat esantioane de proba care au fost analizate in laboratoarele subcontractante) si dovezile solutionarii neconformitatilor constatate (daca este cazul), completeaza/semneaza formularul “Sinteza analizei dosarului” pe care il transmite, impreuna cu dosarul, Comitetului de Certificare pentru decizia finala.
In functie de tipul neconformitatilor constatate solutionarea acestora poate consta in:
· stabilirea de actiuni corective a caror implementare va fi verificata cu ocazia unei urmatoare inspectii (anuale sau suplimentare);
· trimiterea de catre operator de documente justificative;
· realizarea unui control suplimentar;
· prelevarea de probe pentru analize suplimentare (dupa caz).
Responsabilitatea luarii deciziei de certificare revine Comitetului de Certificare. Directorul de Certificare numeste membrii CC. Persoanele numite in CC sunt diferite de cele care au efectuat evaluarea si au participat la inspectia in teren si au competente pe categoria de certificare pentru care este luata decizia.
Comitetul de Certificare analizeaza dosarul de certificare si decide acordarea sau neacordarea certificarii, suspendarea sau retragerea certificarii/atestarii.
In situatia cand in urma inspectiei sunt constatate neconformitati majore care impun aplicarea de sanctiuni (declasare produse/ suprafete, suspendare; excluderea operatorului din sistemul de certificare prin retragerea certificarii si rezilierea contractului, etc) CC analizeaza propunerea facuta de inspector si decide aplicarea de sanctiuni, conform Anexa 1si Anexa 2.




Eliberarea certificatului

Atunci când decizia de certificare este favorabila, se emite Certificatul de conformitate si Anexele aferente, semnate de Directorul executiv al MRC. Certificatul de conformitate este inregistrat cu numar unic si este transmis operatorului, împreună cu Anexele.
Certificatul este intocmit in conformitate cu anexa VI din Reg.(UE) nr.848/2018.
Certificatul de conformitate este valabil un an de la data emiterii şi poate fi reînnoit anual, in urma efectuarii inspectiilor. Odată cu emiterea noului document justificativ, cel vechi isi pierde valabilitatea.
Operatorii au obligația de a verifica continutul documentelor primite, iar dacă constată erori, aceștia trebuie să le semnaleze organismului in termen de 20 zile lucrătoare. In cazul în care se solicită modificări ale documentelor deja emise si transmise, datorită modificarilor apărute în documentele de la APIA, DAJ, etc., operatorii au obligatia de a trimite o cerere scrisa catre MRC, insotita de documentele justificative.
Pe perioada de conversie operatorul poate solicita reducerea acestei perioade. 
Cererea de reducere a perioadei de conversie, datată şi semnată de operator, va fi trimisă MRC şi trebuie să fie insoţită (dupa caz) de următoarele documente:
· copii ale documentelor justificative emise operatorului de către autorităţile locale, care dovedesc faptul că pe parcelele pentru care se solicită reducerea perioadei de conversie nu s-au efectuat, pe o perioadă de 3 ani anteriori conversiei (pentru suprafeţe agricole, cu excepţia  pajiştilor naturale) sau un an (pentru pajişti naturale), următoarele activităţi considerate neconforme cu modul de producţie ecologic:
· tratamente   chimice la seminţe, după caz;
· adeverinţă emisă de autorităţile locale şi Agenţia de Plăţi şi Intervenţie în Agricultură, după caz, din care să rezulte că parcelele respective nu au fost cultivate pe o perioadă de cel puţin 3 ani anteriori conversiei;
· rezultatul determinărilor efectuate in laboratoare acreditate, conform SR EN ISO/CEI 17025 (analizele multireziduale) ale probelor prelevate pe de terenurile care fac obiectul cererii de reducere a perioadei de conversie.
· planimetria în care se indică parcelele pentru care se cere reducerea perioadei de conversie;
· registrele operatorului/societăţii privind operatiunile de lucrări agricole (de ex. efectuate pe terenurile în cauza în ultimii cinci ani, etc), activitati in zootehnie ;
· orice altă documentaţie pe care operatorul o consideră utilă pentru evaluarea obiectivă a cererii, (rezultatul determinarilor efectuate de catre oficiile judetene de studii pedologie si agrochimie asupra probelor de sol prelevate la cererea operatorului, de pe parcelele pt. care se solicita derogare de la perioada de conversie).
Cererea de reducere retroactive a perioadei de conversie şi documentele transmise de operator sunt analizate la MRC, care emite o părere favorabilă sau nu. Daca se accepta dovezile transmise de operator MRC intocmeste si semneaza Raportul OC si trimit Ministerului Agriculturii şi Dezvoltării Rurale cererea de acordare a derogarii conf. Anexei 12 din Ordinul MADR 312/2021 pentru decizie.

Operatorul poate solicita la MRC eliberarea unui certificat de tranzactie in conformitate cu Anexa 8 din Ordinul MADR312/2021– pentru comercializarea de produse certificate sau obtinute in perioada de conversie. 
In urma primirii cererii scrise din partea operatorului (cu minimum 10 zile înainte de tranzacție) si a datelor/informatiilor necesare eliberarii certificatului de tranzactie, se efectueaza o analiza/ evaluare a acestora de catre directorul de certificare in colaborare cu inspectorul care a efectuat inspectia operatorului respectiv, se formuleaza un punct de vedere iar apoi este convocat CC pentru luarea deciziei finale, referitor la acordarea certificatului de tranzactie.
Nu este obligatorie prelevarea de probe din lotul ce urmeaza a fi comercializat. Exista si situatii in care se poate decide prelevarea de probe, și anume:
· suspiciuni privind conformitatea produselor;
· neconformități majore identificate la inspecția din anul în curs sau cu un an în urmă;
· producția din ecologic este mai mare decât producția din neecologic a producătorilor din zona respectivă.
Probele prelevate sunt transmise către laboratoare subcontractate, iar in funcție de rezultatul încercarilor se decide eliberarea certificatului de tranzactie. In cazul in care rezultatele sunt pozitive, se informează operatorul și se va demara o investigație pentru determinarea cauzei care a dus la contaminarea produselor. Numai după soluționarea investigației se decide asupra acordării sau neacordării certificatului de tranzacție.

Atunci când din motive obiective sunt necesare derogări de la cerințele de producție ecologică, în conformitate cu reglementările aplicabile, operatorul poate solicita în scris către MRC aprobarea unei derogări pentru priponirea animalelor conform Anexei 13 din Ordinul MADR 312/2021.
În situația în care nu este disponibil din producția ecologică material de reproducere a plantelor, operatorul are posibilitatea de a solicita MRC eliberarea unei autorizații de achiziție și utilizare material de reproducere a plantelor (MRP) neecologic. Autorizația se acordă individual, pentru un singur sezon de producție, în conformitate cu prevederile Reg. (UE) 848/2018, anexa II, partea I, punctele 1.8.5.3, 1.8.5.4 și 1.8.5.5.

Utilizarea mărcii MRC şi etichetarea
MRC autorizează folosirea mărcii de certificare pentru produsele ecologice certificate, care respectă
regulamentele în vigoare. Marca de certificare se aplică pe certificatele emise de către MRC.
Operatorul işi va elabora propriul său model de etichetă pe care o va trimite la MRC pentru avizare.
MRC verifica modul de aplicare a regulilor de etichetare a produselor ecologice controlate.
Daca in urma verificarii modelul de etichetă este acceptat operatorul transmite cererea (formular disponibil pe site-ul MADR) prin care solicita dreptul de utilizare a siglei “ae” la MADR pentru aprobare.

Inspectii suplimentare
MRC efectueaza inspectii suplimentare anuntate sau neanuntate (in perioada de 12 luni de valabilitate a certificatului emis), prin sondaj, la cel putin 10% din operatori.
Frecventa si amploarea inspectiilor suplimentare este data de nivelul de risc al operatorului (clasa 2 sau
3) luand in considerare si rezultatele controalelor anterioare, gravitatea  sanctiunilor  aplicate, dimensiunea exploatatiei in sistemul de agricultura ecologica/unitatii, tipul si structura operatorului, categoria de produse obtinute care implica un risc de aparitie a neconformitatilor, riscul de a schimba produsele neecologice cu produse ecologice in cazul activitatilor mixte, obtinerea de derogari de la regulile de productie ecologica, situații care necesită clarificare, modificarile privind cerintele  de  certificare si a gamei de produse propuse pentru certificare sau a gamei de produse aflate in conversie.
Cu ocazia inspectiiilor este verificata mentinerea respectarii cerintelor reglementarilor in vigoare si implementarea masurilor stabilite pentru neconformitatile constatate (daca este cazul), precum si modul de utilizare a marcii de certificare ecologica.

Apeluri, reclamatii si contestatii
Solicitantii pot reclama/contesta activitatile desfasurate de organismul de inspectie si certificare (deciziile acestuia, nerespectarea obligatiilor contractuale) dupa cum urmeaza:
· reclamarea/ contestarea activitatii si comportamentului echipelor de inspectie se poate face la preşedintele MRC; In cazul in care preşedintele MRC a fost implicat in activitatea care se contesta se poate face contestatie la nivelul superior.
· contestatia cu privire la componenta echipei de inspectie se poate face la Comitetul de Certificare sau la preşedintele MRC
· nepastrarea confidentialitatii de catre personalul MRC
· contestarea accesului nediscriminatoriu la informatiile si procedurile de certificare
· contestarea neconformitatilor formulate si a recomandarii echipei de inspectie in termen de 15 zile de la data comunicarii;
· contestarea deciziilor Comitetului de Certificare in termen de 15 zile de la data comunicarii. Solicitantul isi poate prezenta argumentele reclamatiei in mod oficial la MRC.
Apelurile, reclamatiile si contestatiile pot fi facute de solicitantii certificarii, de organizatiile certificate cat si de toate partile interesate in procesul de certificare.
Apelurile vizează decizia de certificare. Dacă operatorul consideră decizia Comitetului de Certificare nejustă, o poate contesta adresându-se Comisiei de Etica Profesionala si Apeluri a MRC.


DOCUMENTE JUSTIFICATIVE ELIBERATE

· Certificat- intocmit in conformitate cu anexa VI din Reg.(UE) nr.848/2018.
· Certificat de tranzactie - in conformitate cu Anexa 8 din Ordinul MADR 312/2021 pentru comercializare/ tranzactionare in afara tertoriului Romaniei de produse ecologice sau obtinute in perioada de conversie.
· Derogare pentru recunoașterea retroactivă a unei perioade anterioare de la durata perioadei de conversie.
· Autorizatie de utilizare a materialului de reproducere a plantelor (MRP) neecologic pentru derogarile permise de la prevederile Regulamentului 848/2018 cu modificarile si completarile ulterioare.

Operatorii au obligația de a verifica continutul documentelor primite, iar dacă constată erori, aceștia trebuie săle semnaleze organismului in termen de 20 zile lucrătoare.

MRC eliberează, până la data de 15 octombrie a fiecărui an, o anexă la Certificat, conform modelului prevăzut în anexa 19 din Ordinul MADR 312/2021, pentru operatorii care au accesat măsura 11 "Agricultură ecologică" din PNDR 2014-2020, măsură de sprijin financiar destinată suprafeţelor certificate ecologic sau aflate în conversie la metodele şi practicile specifice agriculturii ecologice, pe toată durata aplicării acestei măsuri;
În cazul în care se solicită modificări ale documentelor deja emise și transmise, datorită modificărilor apărute în documentele de la APIA, DAJ, etc., operatorii au obligația de a trimite o cerere scrisă către MRC, însoțită de documentele justificative.
Documentele justificative emise sunt semnate de directorul executiv și/sau directorul de certificare, conform formularelor.
Toate inregistrările referitoare la un client se păstrează în dosarul operatorului pe o perioadă de 5 ani de la încetarea contractului de inspecție și certificare.


Lista sancţiunilor pe care MRC le aplică operatorilor în cazul constatării de neconformitati nereguli sau încălcări ale prevederilor legale în vigoare
(conf. Ordin MADR nr.312/2021)

	Tipul neconformităților*
	Măsura
	Codul măsurii
	Modul de aplicare

	Minoră1)
	Transmiterea de către operator/ grupul de operatori, în termenul stabilit, a unui plan de acțiune în vederea corectării neconformității
	Cerere de ameliorare (CA)
	Se aplică în cazul unei nereguli care nu prezintă risc asupra deciziei de certificare.
Este însoțită de cererea de ameliorare, cu precizarea modului de ameliorare și a termenului în care va fi remediată.

	
	
	Avertisment (AS) Control suplimentar (CS)
	Se aplică însoțit de mențiunea sancțiunii ce urmează a fi dată în cazul în care operatorul nu a respectat cererea de ameliorare; avertismentul poate fi urmat de un control suplimentar ce vizează verificarea documentelor de clarificare transmise de operator/grupul de operatori și/sau de un control la fața locului.



	Majoră2)
	În conformitate cu art. 42 alin. (1) din Regulamentul (UE) 2018/848, nu se face referire la producția ecologică în etichetarea și în publicitatea întregului lot sau a întregii serii de producție în cauză [cultura/culturile afectată(e) sau animalul/animalele afectat(e)].
Este necesară o nouă perioadă de conversie.
	Declasare produs/lot/ serie de producție (DP)
	DP se aplică unui produs sau lot prin retragerea indicațiilor privind metoda de producție ecologică atunci când se constată nerespectări care afectează integritatea produselor ecologice.
Este însoțită de orice măsură adecvată în conformitate cu art. 138 alin. (1) lit. b), alin. (2), lit. c), e)—g) și i) din Regulamentul (UE) 2017/625.

	
	
	Declasare suprafață (DS)
	DS se aplică suprafeței totale, unei parcele sau unei părți a acesteia. Se aplică atunci când se constată că au fost folosite în tehnologia de producție substanțe și produse nepermise de Regulamentul (UE) 2018/848 și regulamentele delegate și de punere în aplicare, se va lua măsura declasării suprafeței în cauză la statutul de convențional, se vor declasa produsele la statutul de convențional și va reîncepe perioada de conversie.

	
	Limitarea domeniului de aplicare al certificatului
	
	De asemenea, măsura este aplicată atunci când OC a constatat contaminări ce nu pot fi atribuite operatorului/grupului de operatori, în conformitate cu art. 8 alin. (34) din Ordonanța de urgență a Guvernului nr. 34/2000.
Se aplică atunci când retragerea referințelor la metoda ecologică (DP și/sau DS) a fost decisă pentru o parte din domeniul de aplicare al certificatului. De asemenea implică un plan de reîncepere a perioadei de conversie pentru domeniul care și-a pierdut certificarea. Măsura se aplică proporțional cu gradul de gravitate al neconformităților constatate.

	Majoră2)



	Îmbunătățirea punerii în aplicare a măsurilor de precauție și a controalelor pe care le-a instituit operatorul pentru a asigura conformitatea
	CA+CS
	Măsura DP și/sau DS este însoțită de cererea de ameliorare, cu precizarea modului de îmbunătățire a punerii în aplicare a măsurilor de precauție și a termenului în care va fi remediată. Se impune retragerea lotului de produs afectat de declasare de pe piață și control suplimentar pentru verificarea acțiunilor corective.

	Gravă3)
	În conformitate cu art. 42 alin. (1) din Regulamentul (UE) 2018/848, nu se face referire la producția ecologică în etichetarea și în publicitatea întregului lot sau a întregii serii de producție în cauză [cultura/culturile afectată(e) sau animalul/animalele afectat(e)].
	DP
	DP se aplică unui produs sau lot prin retragerea indicațiilor privind metoda de producție ecologică atunci când se constată nerespectări care afectează integritatea produselor ecologice.
Este însoțită de orice măsură adecvată în conformitate cu art. 138 alin. (1) lit. b, alin. (2) lit. c), e), f), g), i) din Regulamentul (UE) 2017/625.

	
	
	DS
	DS se aplică suprafeței totale, unei parcele sau unei părți a acesteia. Se aplică atunci când se constată că au fost folosite în tehnologia de producție substanțe si produse nepermise de Regulamentul (UE) 2018/848 și regulamentele delegate și de punere în aplicare, se va lua măsura declasării suprafeței în cauză la statutul de convențional, se vor declasa produsele la statutul de convențional și va reîncepe perioada de conversie.


	
	
Interzicerea comercializării produselor cu referire la producția ecologică, pe o perioadă dată, în conformitate cu art. 42 alin. (2) din Regulamentul (UE) 2018/848







Este necesara o noua perioada de conversie 

Limitarea domeniului de aplicare a certificatului

Suspendarea certificatului



	

Suspendarea certificării (SC)
	Se va interzice comercializarea produselor cu referire la producția ecologică pe o perioadă de maximum șase luni, caz în care operatorii/grupurile de operatori sunt obligați să implementeze acțiuni corective. Se aplică însoțită de măsura DP și/sau DS.
Pe perioada suspendării, operatorii/grupurile de operatori implementează măsuri îmbunătățite de precauție și demonstrează eficacitatea controalelor pe care le-a instituit pentru a asigura conformitatea.
După încheierea perioadei de suspendare, OC va notifica imediat autoritatea competentă (Ministerul Agriculturii și Dezvoltării Rurale — MADR) în legătură cu statutul operatorului în cauză, privitor la remedierea/neremedierea neconformităților care au condus la suspendare; în situația în care s-a stabilit cauza neconformităților și operatorul/grupul de operatori a remediat neconformitățile, respectiv a implementat măsuri îmbunătățite de precauție și ale controalelor, acesta va beneficia de statutul avut anterior suspendării, iar în situația în care operatorul/grupul de operatori nu a remediat neconformitățile și nu s-a putut stabili cauza neconformităților se aplică măsura de retragere a certificatului (RC).

	
	Retreagerea certificatului
	RC 
	Retragerea certificatului se aplică după încheierea perioadei de suspendare a certificării, atunci când:
nu s-a putut stabili cauza neconformităților și operatorul/grupul de operatori nu a remediat neconformitățile;
în cazul refuzului de a supune exploatația/ unitatea controlului.
În aceste cazuri se reziliază contractul și se retrag în mod obligatoriu toate certificatele eliberate operatorului/grupului de operatori. Aplicarea acestei măsuri impune imposibilitatea înregistrării operatorului/grupului de operatori în sistemul de agricultură ecologică pentru o perioadă de 5 ani.
Organismul de control informează imediat autoritatea competentă cu privire la aplicarea acestei sancțiuni în scopul publicării acestei informații pe site-ul oficial al MADR și al informării Agenției de Plăți și Intervenție pentru Agricultură.



*) La clasificarea neconformităților se vor avea în vedere cel puțin criteriile menționate la art. 8 lit. b) din Regulamentul (UE) nr. 279/2021 și anexa 1 la același regulament.

1. Cazul de neconformitate este minor atunci când:
· măsurile de precauție sunt proporționate și adecvate, iar controalele pe care le-a instituit operatorul sunt eficiente;
· neconformitatea nu afectează integritatea produsului ecologic sau în conversie;
· sistemul de trasabilitate poate localiza produsul/produsele afectat/afectate în lanțul de aprovizionare și este posibilă interzicerea introducerii pe piață a produselor cu referire la producția ecologică.

2. Cazul de neconformitate este major atunci când:
· măsurile de precauție nu sunt proporționate și adecvate, iar controalele pe care le-a instituit operatorul nu sunt eficiente;
· neconformitatea afectează integritatea produsului ecologic sau în conversie;
· operatorul nu a corectat în timp util o neconformitate minoră;
· sistemul de trasabilitate poate localiza produsul/produsele afectat/afectate în lanțul de aprovizionare și este posibilă interzicerea introducerii pe piață a produselor cu referire la producția ecologică.

3. Cazul de neconformitate este grav atunci când:
· măsurile de precauție nu sunt proporționate și adecvate, iar controalele pe care le-a instituit operatorul nu sunt eficiente; neconformitatea afectează integritatea produsului ecologic sau în conversie; 
· operatorul nu corectează neconformități majore anterioare sau, în mod repetat, nu corectează alte categorii de neconformităti, nu sunt disponibile informații din sistemul de trasabilitate pentru a localiza produsul/produsele afectat/afectate în lanțul de aprovizionare și nu este posibilă interzicerea introducerii pe piață a produselor cu referire la producția ecologica.

